חודש אוקטובר הקרוב מגיע יחד עם כמה סדרות שחוזרות למסך בעונות חדשות וגם סדרות חדשות וכשחג סוכות בפתח נצפה גם לגל סרטי אקשן אותם נוהגת HOT לשלב בערוצי הסרטים שלה. עמק הסיליקון תחזור לעונה שישית ואחרונה וסדרת גיבורי העל השומרים (Watchmen) של HBO תעלה בבכורה לקראת סוף החודש.
שתי העונות של הסדרה הקומית המוקומנטרית של HBO, בכיכובה ובהפקתה של ליסה קודרו (פיבי מ”חברים”). קודרו נכנסת לנעליה של ואלרי צ’ריש, כוכבת עבר שמנסה לחזור לתודעה ומסכימה לככב בתוכנית דוקו-ריאליטי בשם “הקאמבק”, העוקבת אחרי צילומי סיטקום חדש בכיכובה.
“שוטרים בדם” עוקבת אחר משפחה שהמסירות לחוק עוברת אצלה בגנים. אב המשפחה הוא פרנק רייגן (סלק), מפקד משטרת ניו יורק שמוביל את המשטרה ואת המשפחה באותם דיפלומטיות וקור רוח. פרנק האלמן איבד גם את בנו הבכור, שוטר שנהרג בעת מילוי תפקידו, כשחקר קבוצת שוטרים מושחתים.
סדרת וולגים חדשה של HOT בידור בשיתוף רוברטו. מתוך מאות מתמודדות נבחרו עשר בנות אותן נלווה כל הדרך אל החלום להיות הדבר הבא בתעשיית הבידור, האופנה והלייף סטייל. הן יעברו מחנה אימונים אינטנסיבי ויפגשו עם כל אנשי המפתח שמניעים את התעשייה – מה שיתועד על ידן לכל אורך הדרך באופן חשוף וללא פילטרים. הבנות ילמדו איך לעמוד מול מצלמה, איך לתחזק עמוד אינסטגרם מצליח ישתתפו הקמפיינים ויתנסו בכל מה שיש לעולם האופנה והבידור להציע.
בריאן גרינברג (“מינדי”) וויקטור ראסוק (“ג’ק ראיין”) מגלמים את בן וקאם, שני יזמים בני עשרים פלוס, שמנסים להצליח בתעשיית האופנה בניו יורק על ידי שימוש בקשרים מפוקפקים ובחוכמת הרחוב שלהם.
סדרת דרמה מבית HBO המבוססת על הקומיקס האפל של DC, אשר הופיע גם כסרט קולנוע בשנת 2009. העיבוד הטלוויזיוני מתרחש במציאות אלטרנטיבית, בה העולם מתייחס אל גיבורי העל כאל פושעים לכל דבר.
צמד הקומיקאים הבריטי מאט לוקאס (“אליס בארץ הפלאות”, “מסיבת רווקות”) ודיוויד וואליאמס (“Britain’s Got Talent”) מגלם שורה של דמויות וותיקות – כמו למשל פקידת הקבלה בבית החולים קרול ביר, או עוזרו של רה”מ וגם חדשות, כמו האסטרונאוט בינג גורדין או הילדה עם הפה המלוכלך, אלי-גרייס, והפעם הכל קורה בארץ האפשרויות הבלתי מוגבלות.
עונה שישית ואחרונה של סדרת הקומדיה מבית HBO אשר עוסקת בחברת סטארט-אפ קטנה בשם ‘פייד פייפר’ אותה מובילים ריצ’ארד (תומאס מידלדיץ’), ג’ארד (זאק וודס), גילפויל (מרטין סטאר) ודינאש ( קומיל ננג’יאני), או בקיצור חברת הסטארט-אפ “פייד פייפר”.
אחרי שנים של כישלונות, “פייד פייפר” היא כעת חברה לגיטימית וגדולה בעמק הסיליקון, שהצליחה להבדיל את עצמה מהמתחרים על ידי התחייבות שלא לשאוב מידע מהמשתמשים שלה, אך עד מהרה מגלים הארבעה ששמירה על ערכים עלולה לגבות מחיר כבד בעולם ההייטק הדינמי והאכזרי.
מיני-סדרה חדשה של HBO בכיכובה של קת’רין האן (“מחלקת גנים ונוף”, “אימהות רעות”), אשר מגלמת את איב פלטשר, אם חד הורית בשנות הארבעים לחייה שעובדת במתנ”ס קשישים מקומי, שבתחילת הסדרה מביאה את בנה היחיד לקולג’ וחוזרת לבית ריק. כדי להרחיב את אופקיה, איב מתחילה ללמוד בסדנת כתיבה ונתקלת במקרה באתר פורנו המוקדש ל”מילפיות”. הגילוי מביא אותה לבחון מחדש את חיי המין שלה, שעד כה היו נטולי עניין.